CELEX: E2010P0007
Language: hu
Date: 2010-07-09 00:00:00
Title: A Swisscom RE Aktiengesellschaft 2010. július 9-én benyújtott keresete az EFTA Felügyeleti Hatóság ellen (E-7/10. sz. ügy)

23.9.2010   
            
            
               HU
            
            
               Az Európai Unió Hivatalos Lapja
            
            
               C 256/9
            
         A Swisscom RE Aktiengesellschaft 2010. július 9-én benyújtott keresete az EFTA Felügyeleti Hatóság ellen
   (E-7/10. sz. ügy)
   2010/C 256/09
   A Swisscom RE Aktiengesellschaft 2010. július 9-én az EFTA-Bíróságon keresetet nyújtott be az EFTA Felügyeleti Hatóság ellen. A Swisscom RE Aktiengesellschaftot (Kirchstrasse 12, 9490 Vaduz, LIECHTENSTEIN) Dr. Michael Sánchez Rydelski képviseli.
   A Swisscom RE Aktiengesellschaft szerint az EFTA-Bíróságnak:
   
               1.
            
            
               meg kell semmisítenie a céges biztosítótársaságok liechtensteini adótörvény szerinti adózásáról szóló, 2010. március 24-i 97/10/COL EFTA felügyeleti hatósági határozatot;
            
         
               2.
            
            
               illetve meg kell semmisítenie az EFTA Felügyeleti Hatóság 2010. március 24-i 97/10/COL határozatának 3. és 4. cikkét, amennyiben azok az e határozat 1. cikkében említett támogatás visszafizettetését rendelik el;
               valamint
            
         
               3.
            
            
               el kell rendelnie, hogy az EFTA Felügyeleti Hatóság fedezze az eljárás költségeit.
            
         
      Jogi és ténybeli háttér, valamint hivatkozott jogalapok:
   
   
               —
            
            
               A felperes Swisscom RE Aktiengesellschaft a Swisscom AG teljes tulajdonú leányvállalata, amely 1997-es megalakulása óta céges viszontbiztosítási műveleteket végzett a Swisscom Group számára Liechtensteinben.
            
         
               —
            
            
               A felperes arra hivatkozik, hogy az EFTA Felügyeleti Hatóság helytelenül alkalmazta az EGT-megállapodás 61. cikkének (1) bekezdését. A liechtensteini adózási rendelkezések nem tekinthetők állami támogatásnak, mivel a céges viszontbiztosítók nem minősülnek vállalkozásnak az EGT-megállapodás 61. cikkének (1) bekezdése szerint. Ezenfelül a liechtensteini adózási rendelkezések nem tekinthetők szelektív intézkedéseknek az EGT-megállapodás 61. cikkének (1) bekezdése alapján.
            
         
               —
            
            
               Továbbá a felperes szerint:
               
                           —
                        
                        
                           amennyiben a Bíróság megállapítja, hogy a liechtensteini adózási rendelkezések állami támogatást foglaltak magukban, az EFTA Felügyeleti Hatóság tévesen rendelte el az állítólagos állami támogatás visszafizettetését 2001. november 6-tól, valamint
                        
                     
                           —
                        
                        
                           az EFTA Felügyeleti Hatóság értékelésének alapvető pontjaiban nem szolgáltatott a Felügyeleti és Bírósági Megállapodás 16. cikke által előírt megfelelő indokolást.